
Gapiin ang Oplan 
Bantay Laya at ang 


unang Oplan Bantay Laya (OBL), ipinanga- 

landakan ng rehimeng US-Arroyo at ng Armed 
Forces of the Philippines (AFP) na matagum- 
pay ang kanilang limang-taong kontra-rebo- /4 
lusyonaryong Internal Security Operations WEB 
Plan. Nang simulan naman ang OBL 2 noong 
Enero, paulit-ulit na itinambol ng mga 
pasistang upisyal na “mapagpasyang “mg 
malilipol ang mga rebolusyonaryong 
pwersa pagsapit ng 2010.” 

Ngunit Oktubre 2007 pa lamang, 
nabunyag sa publiko ang isang sik- A 
retong dokumento ng AFP na @” 
nagsasabing imposibleng ma- 
kamit ang target ng OBL 2. 
Isinasaad ng dokumen- 
tong ito na bigo maging 
ang OBL 2 sa target nitong madurog ang 12 
larangang gerilya ngayong taon. 

Tulad ng lahat ng naunang kontra-rebo- 
lusyonaryong plano ng reaksyunar- 
yong papet na estado, tiyak na 
mabibigo ang di makatarungan, 
malupit, mapangwasak at kontra-mama- 
mayang OBL 2. Ipinakikita ito ng kongkre- 
tong karanasan sa iba't ibang larangang ge- 
rilya. Nahihibang ang rehimeng US-Arroyo na magaga- 


S a pagwawakas noong katapusan ng 2006 ng 


Mga tampok sa Bigo ang OBL 2 sa 15 armas, nasamsam Pitong taon ng 
. . Northeastern ng BHB sa Bukidnon pagnanakaw 
Isyung ito... Mindanao PAHINA 3 PAHINA 6 PAHINA 10 


pi nito ang rebolusyonaryong kilu- 
san. Walang kakayahang militar, 
pulitikal at moral na lakas ang nag- 
haharing rehimen para pigilan ang 
patuloy na pagsulong ng mga rebo- 
lusyonaryong kilusan at armadong 
pakikibaka. 

Mahahalagang aral ang natiti- 
pon ng mga rebolusyonaryong 
pwersa mula sa pinagdaanang hirap 
at matatagumpay na karanasan. 
Nagsisilbing mahalagang gabay 
ang mga ito sa paghadlang at tulu- 
yang pagbigo sa kasalukuyang OBL 
2. (Tingnan sa kaugnay na artikulo 
ang naging karanasan sa NEMR.) 

Ang ibayong paglupit ng bawat 
kontra-rebolusyonaryong oplan ay 
tanda ng nag-iibayong desperasyon 
ng naghaharing rehimen. Gayunpa- 
man, bukod-tangi ang kalupitan ng 
OBL 1 at 2. Itinutuon nito ang bu- 
ong bangis sa mamamayan alinsu- 
nod sa pasistang prinsipyo nitong 
“limasin ang tubig para mahuli ang 
isda.” Sukdulang binabalewala ng 
kasalukuyang rehimen ang mga ka- 
rapatang-tao at internasyunal na 
makataong batas. Parami nang pa- 
rami ang bilang ng mga kaso ng 
pamamaslang, pagdukot, pwersa- 
hang pagpapalikas, tortyur at iba 
pang karahasan. Target ng karaha- 

Ang Ang Bayan ay inilalabas sa 


sang ito di lamang ang mga rebo- 
lusyonaryong pwersa, kundi higit 
pa, ang mga aktibista at sibilyang 
pinagsususpetsahang sumusuporta 
sa rebolusyonaryong kilusan. 

Higit na pinahihirapan ng OBL 
2 ang karaniwang mamamayan, pi- 
neperwisyo ang kanilang 
kabuhayan at pinasasa- KÐ, 
hol ang lugmok nilang Rg 
kalagayan. Di iilang =* 
komunidad ang sina- 
salakay, binobom- g#/ 
ba at pwersahang “ aga 
pinalilikas. Si-y 
nusunog ang mga ba- 4 
hay, sinisira ang mga 2 
sakahan sa layu- „Af 
ning takutin at pa- 
atrasin ang mamamayan. 

Nasa ubod ng OBL 2 ang pigilan 
ang mamamayan na ipaglaban ang 
kanilang mga karapatan, kagali- 
ngan at kinabukasan. Ipinagta- 
tanggol nito ang naghaharing gub- 
yerno at sistemang nagsasamanta- 
la at nang-aapi sa malawak na ma- 
sa ng sambayanan. Pinagsisilbi ito 
ng rehimeng US-Arroyo sa makitid 
na interes nitong mangunyapit sa 
poder. 

Ginagamit na kasangkapan ng 
OBL 2 sa paghahasik ng lagim ang 


Nilalaman 


Editoryal 


Gapiin ang OBL at rehimeng Arroyo 


wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


Bigo ang OBL 2 sa NEMR 

Mga TO sa Surigao del Sur 

Matatagumpay na opensiba 
15 armas nasamsam sa Bukidnon 
Mga opensiba sa Southern Tagalog 
Ahente ng death squad, pinarusahan 


Pananalanta ng pasistang estado 
Tumitinding militarisasyon 
Colonel Buan at 5 iba pa, isinakdal 
Walang katarungan 


Pitong taon ng pagnanakaw 
Pautang ng World Bank, sinuspinde 
Manunulat para sa bayan, pumanaw 
Pambansang tigil-pasada 

300 Maoistang Indian, pumuga 


reaksyunaryong militar at mga pa- 
sistang batas tulad ng Anti-Terror 
Law at ang mga ahensya ng gub- 
yerno na nagpaplano at nagdidirihe 
ng mga “ligal” na pakana para ma- 
iwaksi at masupil ang mga itinutu- 

ring nilang “kalaban ng estado.” 
Sa pamamagitan ng mga ito, 
naghahasik sila ng pasismo at 


hayag na progresibo 
. at demokratikong 
“pwersa at mga 

/ masugid na 
7” oposisyong 
anti-Arroyo. 
Walang ibang 

My naaani ang rehi- 
J; meng US-Arroyo sa 
MMY pagpapatupad ng OBL 
2 kundi ang sukdulang 
pagkamuhi ng mamamayan at ang 
lubhang pagkakahiwalay nito sa 
malawak na masa. Ang karahasan 
at pang-aabuso ng militar ang mis- 
mong nagtutulak sa kanilang laba- 
nan ang OBL 2 at lahat ng iba pang 
kalupitan at panunupil ng rehi- 
meng US-Arroyo. Kaliwa't kanan 
ang pagtuligsa sa rehimeng US-Ar- 
royo maging sa labas ng bansa. 

Tumitindig na rin laban sa 
pangkating Arroyo maging ang 
ilang pulitikong kabilang sa nagha- 
haring koalisyon. Maging ang ilang 
tampok na desisyon ng Korte Sup- 
rema ay sumasagka sa pasistang 
kampanya ng rehimen. Dumarami 
rin ang bilang ng mga armadong 
pwersa ng estado, na hindi na ma- 
katiis sa nakikita nilang kabulukan 
ng rehimen, paghihirap ng bayan 
at pagkasangkapan sa kanila sa 
marahas na panunupil sa mamama- 
yan. 

Lalo ring tumitindi ang deter- 
minasyon ng mamamayan na laba- 
nan, biguin at ibagsak ang rehi- 
meng US-Arroyo. Gagapiin ng ma- 
mamayan at ng kanilang hukbo ang 
OBL 2 at ang bulok na rehimeng 
utak ng ubod ng lupit na kontra-re- 
bolusyonaryong pakanang ito.  [B 

Bigo ang OBL 2 


sa Northeastern Mindanao 


sustenidong mga operasyong militar sa Northeastern Mindanao Re- 


B igo ang Armed Forces of the Philippines (AFP) sa inilunsad nitong 


gion (NEMR) mula Enero hanggang Hunyo 2007. Sa kabila ng pag- 
buhos nito ng tauhan at kagamitang pandigma, hindi nito nagawang du- 
rugin ang Larangang Gerilya 14 (LG 14)--isa sa pangunahing target ng 
Oplan Bantay Laya 2—o alinmang larangan sa rehiyon. 


Hindi lamang nakapagpreserba 
ng lakas ang Bagong Hukbong Ba- 
yan (BHB), sa malao'y naagaw din 
nito ang inisyatiba, napangibaba- 
wan ang mga kahinaan, nakapag- 
lunsad ng mga taktikal na opensi- 
ba, nagdulot ng maraming pinsala 
sa kaaway at nakapagpalawak ng 
rebolusyonaryong gawain. 

Dumog-militar. Inilunsad ng 
AFP ang OBL2 sa NEMR noong Ene- 
ro 2007. Sa mga lugar na tinutukan 
nito sa loob ng anim na buwan, 
nagdulot ito ng mabibigat na pin- 
sala sa mamamayan. 

Alinsunod sa taktikang dumog 
at “sustenidong operasyon,” nag- 
tambak ang AFP ng 1,500 tropa sa 
simula pa lamang ng kampanya. 
Idineploy ang 401st at 402nd Bde 

ng Philippine Army sa mga estrate- 
hikong munisipalidad ng NEMR at 
hangganan ng mga kanugnog na 
rehiyon. Koordinado sa mga bata- 
lyong ito ang mga yunit artileri at 
mga light armored unit na nasa ila- 
lim ng pang-operasyong kontrol ng 
dalawang brigada. 

Sa buong panahon ng mga 
operasyon nito, ibinuhos pa ng AFP 
ang apat na batalyon (36th IB, 
58th IB, 29th IB at ang 23rd IB na 
siyang itinuturing na kadreng ba- 
talyon ng 401st Bde), tatlong Divi- 
sion Reconnaissance Company 
(41st DRC, 42nd DRC at 43rd DRC), 
mga pwersa ng Scout Rangers, Mi- 
litary Intelligence Batallion (MIB) 
at 2nd Special Forces na nangga- 
ling pa sa Sulu. Idinagdag pa ang 


Special Action Forces mula sa Phil- 
ippine National Police. Maging ang 
mga tropa ng 73rd IB at 60th IB ng 
10th ID na nakadeploy sa Southern 
Mindanao ay ginamit sa mga opera- 
syon sa rehiyon. 

Gumamit ang mga espesyal na 
yunit nila ng mga makabagong ar- 
mas tulad ng 66 mm rocket launch- 
er. Bawat yunit ay gumamit ng mga 
night vision goggles at night vision 
scope (NVG/NVS) sa paniniktik at 
sagupaan sa gabi. Ang kanilang 
tropa ay sinuhayan din ng mga ka- 
nyon, modernong elektronik na ka- 
gamitang paniktik, mga O0V-10 
bomber at helicopter gunship para 
sa suportang transportasyon, air 
surveillance, air strike at suporta sa 
kombat. 

Nagtayo ang AFP ng kampo sa 
tinawag nilang “key hole”, lugar na 
tinataya nilang “balwarte” ng rebo- 
lusyonaryong kilusan sa buong la- 
rangan. Ang itinayong kampo ang 
nagsilbing patrol base at kinarga- 
han ng mga modernong kagami- 
tang paniktik katulad ng komuni- 
kasyong satellite, cellphone tracker, 
mga kompyuter at iba pang kaga- 
mitang elektronik. 

Tuluy-tuloy ang patrolya sa pa- 
ligid ng “key hole” para maitaboy 
ang mga yunit ng BHB. Sa paligid 
ng larangan, idineploy ang mara- 
ming kolum (mga platun at kum- 
panya) na kadalasang gumagamit 
ng taktikang kumando ng mga Sco- 
ut Ranger. Sa rurok ng kanilang 
operasyon, mahigit 20 kolum ang 
sabay-sabay na naglunsad ng mga 
operasyon sa loob at paligid ng 
1614. Kasabay nito, tuluy-tuloy din 
ang paggalugad ng ibang yunit mi- 
litar sa ibang mga larangan sa rehi- 
yon. 

Upang sindakin ang mamama- 
yan, matinding pasistang atake 
ang isinagawa ng kaaway sa mga 
komunidad--arbitraryong pang-aa- 
resto, panganganyon at pambo- 
bomba, paninira sa ari-arian ng 
mga residente at pagtatayo ng mga 

tsekpoynt at blokeyo sa pagkain. 
Dalawang aktibista ang pinatay ng 
kaaway at dalawa pa ang grabeng 
nasugatan. Napinsalaan ang libu- 
libong mamamayan sa lugar, nawa- 
sak ang kanilang kabuhayan at mga 
tahanan, at maging ang kanilang 
mga organisasyon. 

Aktibong pinakilos ng AFP ang 
mga nagtraydor at ang mga narek- 
rut na lokal na ahente laban sa re- 
bolusyon at mamamayan. Malawa- 
kan silang nagsagawa ng panana- 
kot, pagpapakalat ng mga disim- 
pormasyon, saywar at itim na pro- 
paganda. 

Pagbigo sa dumog. Sa kabila 
ng inisyal na mga kahinaan sa pag- 
harap sa pagdumog at sustenidong 
operasyon ng kaaway, mabilis na 
nakaangkop ang hukbong bayan sa 
pamumuno ng mga kadre ng Parti- 
do. Agad na humalaw ng mga sali- 
gan at partikular na aral na nagsil- 
bing gabay sa paglaban at pagbigo 
sa mga operasyon ng kaaway. 

Sa panawagang “panghawakan 
ang inisyatiba sa pulitiko-militar 
para biguin ang OBL 2,” lumitaw 
ang ilang susing kahinaan sa pag- 
hahanda at pagharap sa mga atake 
ng kaaway. Puspusan ang naging 
mga pagsisikap upang mapangiba- 
bawan ang mga ito at konsolidahin 
ang Partido at BHB. Puspusan din 
ang mga pagsisikap para hasain 
ang kakayahan nito sa pakikidig- 
mang gerilya, sa pagdepensa at 
paglulunsad ng mga taktikal na 
opensiba at sa pagpapakilos ng 
masa. Inilabas ng panrehiyong pa- 
munuan ang mga dokumentong 
“Mulat at mahigpit na pagpapatu- 
pad ng batayang oryentasyong mi- 
litar” at “Paglulunsad ng mga com- 
bat drill” bilang pagharap at pagre- 
solba sa naturang mga kahinaan. 

Pagsapit ng Hunyo, nilagom ng 
rehiyon ang kanilang karanasan at 
inilabas ang dokumentong “Patuloy 
na pagbigo sa OBL II” na naglala- 
man ng mga aral ng nagdaang kam- 
panya. 

Sa panahong nasaklaw ng OBL 
2, nakapaglunsad ang BHB sa rehi- 
yon ng kabuuang 27 taktikal na 
opensiba. Umabot sa 63 ang naita- 
lang namatay at 21 ang nasuga- 
tang tropa ng militar. Nakasamsam 
din ng ilang armas. 

Pagkatapos ng anim na buwang 
pagdumog at sustenidong opera- 
syon sa rehiyon, hindi nawasak ng 
kaaway ang LG14 o anumang lara- 
ngan sa rehiyon. Hindi nagawa ng 
AFP na makapaglabas ng engran- 
deng proklamasyong “nadurog” ang 
larangan. Bigong umatras sa lara- 
ngan ang kalakhan ng mga tropa 
ng kaaway at naiwan na lamang 
ang 36th IB na panaka-nakang 
naglulunsad ng mga operasyon. 

Habang nakipagpatintero ang 


mga yunit sa LG14 laban sa mala- 
king pwersa ng kaaway, tuluy-tuloy 
ang pagbwelo ng mga larangan sa 
paligid at sa ibang rehiyon na hin- 
di nakonsentrahan ng kaaway. Sa 
pangkalahatan, nakapagpalakas at 
nakapagpalawak ang mga yunit ng 
BHB at mga rebolusyonaryong or- 
ganisasyong masa sa mga lara- 
ngang ito. Hinati ang atensyon at 
lakas ng kaaway sa pamamagitan 
ng marami at tuluy-tuloy na paglu- 
lunsad ng mga taktikal na opensiba 
at pagdulot ng maraming kaswalti 
sa kaaway sa ibang mga larangan 
ng rehiyon at iba pang rehiyon ng 
Mindanao. 

Nakamit ang mga tagumpay na 
ito dahil din sa dati nang malakas 
at matibay na saligang pundasyon 


Mga aksyong militar ng BHB 


sa Surigao del Sur 


S unud-sunod na mga aksyong militar ang inilunsad ng mga pwer- 
sa ng Bagong Hukbong Bayan (BHB) sa Larangang Gerilya 19-A 
at B sa Surigao del Sur sa gitna ng matinding operasyong militar ng 
AFP nitong huling hati ng Nobyembre. Sa kabuuan, tatlong platun 
ng kaaway ang naparalisa ng BHB sa mga armadong aksyon nito. 
Nobyembre 30. Inambus ng mga elemento ng BHB ang Recon- 
do Platoon ng 58th IB sa Km. 16, Sityo Manluy-a, Diatagon, Suri- 
gao del Sur bandang alas-8 ng gabi. Isa ang namatay at 15 ang na- 
sugatan, kabilang si 2nd Lieutenant Sison. Walang kaswalti sa pa- 


nig ng BHB. 


Bago ito, bandang alas-12:45 ng hapon, inisnayp naman ng 
BHB ang mga elemento ng 58th IB sa Sityo Manluy-a. 

Nobyembre 24. Nagsagawa ng isnayping ang mga elemento ng 
BHB sa mga tropa ng 58th IB sa Km. 15, Artimco Road sa bayan ng 


Cagwait. 


Alas-2 ng hapon, inisnayp ng isang tim ng BHB ang mga pwer- 
sa ng 58th IB sa Sityo Hanyaan. Isang Sergeant Dumandan ang na- 


sugatan. 


Alas-10 ng umaga, pinasabugan ng BHB ng bomba ang isang 


platun ng 58th IB na nasa Sityo Hanyaan. Labindalawa ang nasu- 
gatan sa mga kaaway na dinala at ipinagamot sa Butuan City. Ina- 
min ng militar na namatayan sila ng dalawang sundalo, ngunit 
napag-alaman ng BHB na umabot sa lima ang nasawi. Walang kas- 
walti sa panig ng mga Pulang mandirigma. 

Nobyembre 21. Inisnayp at napatay ng mga Pulang mandirig- 
ma ang isang operatibang paniktik ng 58th IB sa Sityo Manluy-a. [EB 

HR 6 
ja- 


ng rebolusyonaryong kilusan sa la- 
rangan at rehiyon, sa matatag na 
rebolusyonaryong paninidigan, ta- 
pang at kahandaan ng mga rebolu- 
syonaryong pwersa at masa sa pus- 
pusang pakikibaka at pagsuong sa 
mga kinakailangang hirap at sakri- 
pisyo sa harap ng matinding pag- 
atake ng kaaway. 

Tuluy-tuloy ang pagdaloy ng 
suporta ng mamamayan sa rebolu- 
syonaryong kilusan sa kabila ng 
mga kahirapang dinaranas nila. Na- 
preserba ng lahat ng mga yunit ng 
BHB sa LG14 ang kanilang lakas at 
mabilis at madali nilang naipatu- 
pad muli ang patuloy na pagpapa- 
lakas ng baseng masa at pagsusu- 
long ng rebolusyong agraryo, kasa- 
bay ng kanilang masiglang gawaing 
militar. 

Mga aral at pangingibabaw sa 
mga kahinaan. Bunga ng mga ka- 
hinaan sa simula, laluna sa unang 
mga buwan ng OBL2 sa rehiyon, 
nagkaroon ng 10 depensiba at da- 
lawa pang pagharas sa mga pwersa 
ng LG14. Sa mga depensibang ito, 
isang Pulang mandirigma ang na- 
matay, dalawa ang nasugatan at 
dalawa ang nahuli ng kaaway. Ilang 
riple, eksplosibo at iba pang mga 
kagamitang pandigma ang nakuha 
ng kaaway. 


ANG BAYAN Disyembre 21, 2007 


Nabalam ang pagtugon ng mga 
pwersa sa rehiyon laban sa OBL 2 
dahil hindi agad napag-aralan nang 
malalim ang estratehiyang ito ng 


kaaway. Hindi agad nabasa ang 


pasok at galaw ng 
== OBL 2 sa rehiyon 


i aA pagkalunsad nito noong Ene- 


si 


. ro. Hindi masusing naba- 
sa kung ano ang kahulu- 
gan ng pagdagsa ng mga pwersa ng 
kaaway, kung gaano karami ang 
tropa ng kaaway na ginagamit, 
kung saan ang pokus at unang tar- 
get ng pag-atake ng mga ito at 
kung ano ang paraan ng kanilang 
operasyon. 
Matapos ang ilang panahon, 
nakapagsagawa ang pamunuan ng 
Partido at kumand ng BHB sa rehi- 
yon ng pag-aaral sa sitwasyon at 
inilunsad ang kampanya ng pagha- 
rap sa OBL 2. 

Upang pangibabawan ang ka- 
kulangan sa pagsasanay ng mga 
Pulang mandirigma, idinirihe ng 
pamunuan ang paglulunsad ng mga 
pinaikling pagsasanay o crash 
course para itaas ang mga bata- 
yang kakayahang militar ng BHB 
pati na mga espesyal na kakayahan 
sa isnayping at operasyong kuman- 
do. 

Pinalakas ang pampulitika at 
pang-ideolohiyang katatagan ng 
mga Pulang mandirigma upang ma- 
pangibabawan ang mga naging ka- 
luwagan sa disiplina at liberalismo 
ng maraming pwersa ng BHB sa 
paghawak sa mga regulasyon at di- 
siplinang militar. Nagsilbi din ito 
para mapangibabawan nila ang 
mga kahirapan at sakripisyo sa ha- 
rap ng sustenidong operasyon ng 
kaaway. 

Ipinatupad ang mga kinakaila- 
ngang patakaran sa gerilyang pag- 
kilos upang maangkupan at mapa- 
walang-saysay ang mga kagamitan 
at abanteng teknolohiyang ginaga- 
mit ng kaaway sa surbeylans tulad 
ng NVG/NVS at maiwasan na mapa- 
depensiba. Sa simula ay hindi tu- 


koy ang katangian ng mga bagong 
kagamitan ng kaaway. Iwinasto ito 
sa pagpapatupad ng bagong mga 
patakaran. Halimbawa nito ang 
pagbabawal sa paggamit ng kahoy 
sa pagluluto sa di matataong lugar. 
Hindi miminsang nangyari na ang 
nakikitang usok sa araw at apoy sa 
gabi ay pinagmulan ng ilang de- 
pensiba. 

Alinsunod sa pambansang di- 
rektiba, inilatag din ang bagong 
sistema ng komunikasyon na naka- 
salalay sa malawak na lambat ng 
suporta at pagpapakilos sa masa. 
Ito ay upang pangibabawan ang 
mga problema sa seguridad na du- 
lot ng dating sobrang pagsalig sa 
paggamit ng cellphone na mahigpit 
na minamanmanan ng kaaway. 

Tinukoy din ang pangangalila- 
ngan ng mas masinop na pag-aayos 
ng mas marami at mas ligtas na im- 
bakan ng mga gamit pandigma. Ga- 
yundin, tinukoy ang pangangalla- 
ngan ng pag-iimbak ng mga suplay 
sa iba't ibang estratehikong bahagi 
ng larangan bilang paghahanda sa 
pagharap sa matagalang mga ope- 
rasyon ng kaaway. 

Tinukoy ang kahinaan sa ma- 
agang paghahanda ng baseng masa 
para labanan ang tuwirang panda- 
rahas, panlilinlang at saywar ng 
kaaway. Diniinan ang pangangalla- 
ngang konsolidahin ang mga rebo- 
lusyonaryong organisasyong masa 
at mga yunit at pwersa ng mili- 
syang bayan upang mapakilos sa 
paglaban sa operasyon ng kaaway. 

Tinukoy din ang pangangalla- 
ngang labanan din ang kaaway sa 
pamamagitan ng mga aksyong ma- 
sa, propaganda at pananawagan sa 
publiko. Dahil hindi ito napagtuu- 
nan ng pansin, nagkaroon ang ka- 
away ng pagkakataong magkalat ng 
itim na propaganda. Tinukoy ang 
pangangailangang isaayos ang pa- 
raan para sa mabilis na pagpapada- 
loy ng impormasyon upang epekti- 
bong pabulaanan ang saywar at pa- 
ninira ng kaaway. ABI 

PU MATATAGUMPAY NA OPENSIBA NG BHB 


15 armas nasamsam ng BHB 


sa Bukidnon 


abinlimang iba't ibang kali- 

breng armas ang nasamsam ng 
isang yunit ng Rexan Perez Com- 
mand ng BHB nang magkasabay 
nitong salakayin ang babuyan ni 
Rey Ma at manukan ng Limbo and 
Tyson Farms sa Barangay Patpat, 
Malaybalay City, Bukidnon nitong 
Disyembre 7. Nasamsam ng mga 
Pulang mandirigma ang isang kar- 
bin, dalawang pistolang kal. .22, 


limang shotgun, anim na kalibre 
.38 rebolber at isang pistolang ka- 
libre .45. 

Pinaalalahanan ng BHB ang 
mga may-ari ng mga negosyong 
ito na igalang ang karapatan ng 
mga manggagawa. Bukod sa ma- 
babang pasweldo sa mga mangga- 
gawa, minamaltrato at tinatakot 
pa sila ng mga gwardya ng nasa- 
bing manukan at babuyan. ABI 


Ahente ng death squad, napatay 


sang ahenteng paniktik na sangkot sa pagpaslang sa isang lider- 

masa ng Bicol ang namatay nang manlaban siya sa tim ng Bagong 
Hukbong Bayan (BHB) na inatasang umaresto sa kanya para iharap 
sa paglilitis. Namatay nitong Disyembre 12 sa Ligao City, Albay si 
Expedito Ribaya, pangunahing project officer at intelligence officer sa 
pagpaslang noong Disyembre 31, 2006 kay Rodolfo “Ompong” Alva- 
rado, regional coordinator ng Bayan Muna sa Bicol. 

Iniutos ng rebolusyonaryong hukumang bayan sa Albay ang pag- 
resto kay Ribaya matapos lumabas sa malalim na imbestigasyon ng 
Santos Binamera Command ng BHB-Albay na direktang nakipagsab- 
watan ni Ribaya sa isang tim ng death squad ng militar sa pagma- 
manman sa mga aktibidad ni Alvarado. Nang magkaroon ng pagka- 
kataon ang death squad, si Ribaya mismo ang nagsilbing huling look- 
out nang paslangin si Alvarado. 

Ayon sa imbestigasyon ng BHB-Albay, aktibong operatibang pa- 
niktik at tagapagkupkop ng ilang tukoy na ahente ng militar si Ri- 
baya habang nagtatrabaho sa Civil Security Unit sa ilalim ni dating 
Gob. Fernando Gonzales ng Albay. Mahigpit ang pakikipag-ugnayan 
niya sa intelligence unit na nagsisilbing death squad ng militar na 
nakabase sa himpilan ng 65th IB sa Barangay Tula-Tula, Ligao City. 

Mag-iisang taon na mula nang paslangin si Alvarado pero wala 
pa ring natukoy man lamang na suspek ang mga pulis. Ginamit ni Ri- 
baya ang kanyang pampulitikang kuneksyon at impluwensya at ang 
proteksyon ng AFP upang pagtakpan ang krimen. 

Sa isang pahayag, sinabi ni Ka Florante Orobia, tagapagsalita ng 
BHB-Albay na “walang bagay na maaaring ilihim sa rebolusyonar- 
yong kilusan na may malawak na suporta ng mamamayan at guma- 
gamit ng syentipikong paraan ng pagsusuri at pagsisiyasat.” 

Anito, “Isang malaking tagumpay ito para sa mga kamag-anak at 
kaibigan ng mga biktima ng extrajudicial killing sa ilalim ng krimina- 
lat pasistang rehimeng US-Arroyo.” ABI 


Matatagumpay 
na opensiba sa 
Southern Tagalog 


Yi tropa ng kaaway ang 
napatay, di kukulangin sa si- 
yam ang nasugatan at isang heli- 
kopter ang napabagsak ng mga 
Pulang mandirigma sa tatlong 
magkakahiwalay na armadong ak- 
syon sa Palawan, Rizal at Laguna 
ngayong buwan. 

Disyembre 16. Tatlong sunda- 
lo ang napatay nang tambangan 
ng isang yunit ng BHB ang mga 
tropa ng Marine Battalion Landing 
Team 9 sa Barangay Binga, San 
Vicente, Palawan bandang alas-7 
ng umaga. Binati ng Partido Ko- 
munista ng Pilipinas ang BHB-Pa- 
lawan sa inilunsad na matagum- 
pay na aksyong militar. “Ang am- 
bus sa Palawan ay sagot ng BHB 
sa harap ng patuloy na opera- 
syong militar ng Armed Forces of 
the Philippines at sa ipokritong 
deklarasyon ng rehimeng Arroyo 
ng hungkag na 22-araw na unila- 
teral na tigil-putukan,” ayon kay 
Ka Roger, tagapagsalita ng PKP. 

Disyembre 14. Apat na sunda- 
lo ang napatay at siyam naman 
ang nasugatan nang pabagsakin 
ng mga gerilya ng Mario Corpuz 
Command-BHB sa Tanay, Rizal ang 
isang helikopter na Huey ng Phil- 
ippine Air Force. 

Disyembre 7. Tinambangan ng 
isang platun ng Mario Corpuz 
Command-BHB ang isang iskwad 
ng 16th IB na lulan ng isang M-35 
na trak sa Sityo Kamagong, Baran- 
gay Cueva, Sta. Maria, Laguna 
bandang alas-2 ng hapon. Tatlo 
ang napatay at marami ang nasu- 
gatan sa panig ng mga sundalo sa- 
mantalang walang kaswalti sa pa- 
nig ng BHB. ABI 


ANG BAYAN Disyembre 21, 2007 


PANANALANTA NG PASISTANG ESTADO 


na 


Militarisasyon sa kanayunan, lalong tumitindi 


masa at tagasuporta ng progresibong kilusan. Nitong Disyembre, 

isang makamasang konsehal ng bayan ang binaril sa loob ng kan- 
yang upisina sa Masbate. Sa Quezon at Surigao, biktima ng dislokasyon 
ang libu-libong mamamayan kabilang ang maraming bata dahil sa mili- 
tarisasyon. Sa Compostela Valley, isang lider-manggagawa ang pinagban- 
taang papatayin. Samantala, dalawang pinaghihinalaang kadre ng Parti- 
do ang dinukot at tinortyur sa Nueva Ecija noong huling linggo ng Nob- 


P atuloy ang pamamaslang ng mga berdugo ni Arroyo sa mga lider- 


yembre. 

Disyembre 16. Pinagbantaang 
papatayin si Joel Cuyos, presidente 
ng Nagkahiusang Mamumuo sa San 
Jose-National Federation of Labor 
Unions-Kilusang Mayo Uno. Na- 
tanggap ni Cuyos ang pagbabanta 
sa pamamagitan ng mga mensa- 
heng text. Tatlong kaduda-duhang 
lalaki ang namataang nagmaman- 
man sa plantang pinagtatrabahuan 
niya noong araw ding iyon. Nasa 
kalagitnaan ngayon ng negosasyon 
ang unyon at Sumitimo Fruits Corp. 
hinggil sa mga iginigiit ng mga 
manggagawa. 

Disyembre 11. Daan-daang 
mga Agta mula sa bayan ng Gene- 
ral Nakar, Quezon ang napilitang 
lumikas sa kani-kanilang mga taha- 
nan nang maglunsad ang militar ng 
sunud-sunod na mga opensiba no- 
ong unang linggo ng Disyembre. 
Karamihan sa mga biktima ay mga 
bata. Ikinagalit ng mga Agta ang 
sapilitang pagrerekrut ng militar 
ng kalalakihan para maging myem- 
bro ng Citizens” Armed Forces Geo- 
graphical Unit (CAFGU). 

Samantala, ayon sa Karapatan- 
Southern Tagalog, mahigit 9,000 
nang mga bata mula sa Quezon ang 
naging internal refugee mula noong 
unang linggo ng Disyembre. Napili- 
tan silang lumikas dahil sa matitin- 
ding abusong militar sa kanilang 
mga pamilya tulad ng pananakot, 
harasment at tortyur. Ipinatatawag 
ng mga sundalo ang mga magulang 
ng mga bata tatlong beses isang 

buwan para sa interogasyon. Kapag 
di sila nakapupunta sa kampo, pi- 
nagbibintangan silang kasapi ng 
BHB. 

Ang mga batang biktima ng mi- 
litarisasyon na huminto na sa pag- 
aaral ay mula sa mga bayan ng Ge- 
neral Luna, Agdangan at Lo- 
pez, Quezon. Sa Barangay 
Malaya, General Luna, 
nagtayo ang militar 
ng detatsment mala- 
pit sa paaralan kaya 
nagmistulang war 
Zone ang paligid. May 
ilang batang ikinu- 
long kasama ng kani- 
lang mga magulang a 
na pinagbibinta- 
ngang mga simpatisador o myem- 
bro ng BHB. 

Disyembre 7. Pinatay ng isang 
isnayper si Regolo Moran, bise al- 
kalde ng bayan ng Dimasalang, 
Masbate sa loob ng kanyang upisi- 
na. Malubha ring nasugatan ang 
dalawa niyang empleyado. Si Mo- 
ran ay matagal nang kumukundena 
sa serye ng mga pamamaslang sa 
mga aktibista nitong nakaraang 
anim na taon. Pamumunuan sana 
niya ang isang rali para sa pagtata- 
guyod ng karapatang-tao noong 
Disyembre 10. 

Nobyembre 28. Dinukot ng 
sampung elemento ng pinagsanib 
na pwersa ng Philippine National 
Police at ng 7th ID ng Philippine 
Army sina Emeterio Antalan at Ed- 


gardo Friginal sa Pulong Bomba, 
Barangay Dimasalang Norte, Ta- 
lavera, Nueva Ecija. Sina Antalan at 
Friginal ay parehong pinagsususpe- 
tsahang kadre ng PKP. Ayon sa mga 
saksi, ginapos ng militar ang kani- 
lang mga kamay, binugbog, pinag- 
sisipa at kinulata. Isinakay silang 
nakapiring sa isang puting van na 
may plakang NUK 899 na papunta 
sa direksyon ng Barangay San 
Ricardo, Talavera. Inamin lamang 
ng AFP na nasa kanila sina Antalan 
at Friginal makalipas ang apat na 
araw. Bakas pa rin sa mga 
katawan nila ang mga 
pambubugbog at iba 
pang tortyur na nara- 
nasan nila nang ma- 
kausap na sila ng kani- 
lang mga kamag-anak 
nitong Disyembre 3 sa 
Nueva Ecija Provincial 
Jail sa Cabanatuan 
City. Bagamat puliti- 
kal ang kaso nila, 
sinampahan sila ng 
multiple murder, pagnanakaw 

at panununog. 

Mistulang batas militar sa 
Eastern Visayas. Nagkaroon ng 
139 kaso ng paglabag sa karapa- 
tang-tao na bumiktima sa 5,486 na 
indibidwal, 916 na pamilya at 12 
komunidad sa Eastern Visayas nga- 
yong 2007, ayon sa KATUNGOD-Si- 
nirangan Bisaya. Tampok sa ulat 
ang karumal-dumal na pagmasaker 
ng mga elemento ng 19th IB sa pi- 
tong magsasaka ng Barangay San 
Agustin, Palo, Leyte kung saan ka- 
samang napaslang ang magsasa- 
kang si Alma Bartoline at ang kan- 
yang ipinagbubuntis na sanggol. 
Isa pang kasuklam-suklam na kri- 
men ng AFP ang pagsunog ng mga 
elemento ng 62nd IB sa mga bahay 
ng mga magsasaka sa Sityo Ogbok, 

Barangay Villa Aurora, Basey, Sa- 
mar at Barangay Sinalangtan, Cal- 
biga, Samar. Natupok ng apoy ang 
lahat ng kanilang mga ari-arian. 
Matatandaang ipinangalanda- 
kan ng 62nd IB noong Disyembre 
10 na ang Barangay Villa Aurora ay ni Lt. Col. 
isa sa limang barangay kung saan Ponce. 
nabawi na umano ang mga lupaing 
kinumpiska ng rebolusyonaryong 
kilusan at naibalik na sa mga may- 
ari nito. Ang mga magsasakang 
biktima ng panununog ay kabilang 
sa sinasabi ng militar na mga nag- 
bubungkal daw ng lupaing gina- 
wang mga komunal na sakahan. 
Buo-buo ring mga pamilya ang 
inaresto at ikinulong. Isang halim- 


SB, 


tang-tao. 


bawa ang mag-asawang Dominador 
Doque at Divina Belanigue, kasama 
ang kanilang isang taong gulang 
na anak. Patuloy silang na- 

kakulong sa kampo ng 
62nd IB sa pamumuno 
Jonathan 


Ayon sa KATUNGOD- 

mistulang batas 
militar ang pinaiiral sa 
buong Eastern Visayas 
dahil sa tindi ng mga 
paglabag sa karapa- 


Hagupit sa mamamayan ng 
Surigao del Sur. Sa Surigao del 
Sur, mahigit 400 residente kabilang 


ang mga bata mula sa Sityo Kilo- 
meter 22, Barangay Anahao Daan, 
Tago ang sumilong noong Disyem- 
bre 2 sa mga abandonadong kubo 
sa Barangay Parina. Mahigit 
100 lumad naman sa Ba- 
rangay Lagangan ang 
nagsisiksikan sa baran- 
gay hall ng Carac-an, 
Tago dahil sa paniba- 
gong opensibang mili- 
tar ng AFP. Nauna rito, 
mahigit 3,000 residente 
ang nagsilikas dahil sa 
matitinding operasyong militar. 
Lumikas ang mga taumbaryo 
dahil tinututukan sila ng baril ng 
mga nag-ooperasyong mga sundalo 


Vi, 
LL 


L, a 
A 

Colonel Buan at 5 iba pa, isinakdal 


ormal na isinakdal sa Hukumang Bayan noong 

Disyembre 10 sina Col. Noel Buan, pinuno ng 
Internal Security Group (ISG) ng Philippine Army at 
limang iba pa sa Armed Forces of the Philippines 
(AFP) kaugnay sa pagdukot noong Abril 12 kina Ma. 
Luisa Posa-Dominado at Nilo Arado at bigong pag- 
patay kay Leeboy Garachico. Kaalinsabay nito, ina- 
tasan ng Hukumang Bayan ang Coronacion "Waling- 
waling" Chiva Regional Operational Command ng 
BHB sa Panay na arestuhin ang mga nasasakdal pa- 
ra malitis ang kanilang mga kaso. 

Ayon kay Ka Julian Paisano, tagapagsalita ng 
BHB-Panay, kasama ni Buan na isinakdal sina Col. 
Marianito Perez, pinuno ng Military Intelligence 
Battalion (MIB) ng 3rd Infantry Division (ID), Phil- 
ippine Army: Maj. Gen. Juvenal Narcise, hepe ng 3rd 
ID: Capt. Lowen Gil Marquez, tagapagsalita ng 3rd 
ID: at Demetrio “Hugo” Capilastique ng RPA, isang 
espesyal na CAFGU ng militar. Pinangalanan din sa 
kaso sina Gloria Macapagal-Arroyo: Sec. Norberto 
Gonzales, at ilang “John Doe” na sangkot sa pagdu- 
kot. 


Ipinabatid ni Gregorio “Ka Roger” Rosal, taga- 
pagsalita ng Partido Komunista ng Pilipinas, na na- 
tanggap na ng pambansang liderato ng Partido at 
ng Pambansang Kumand sa Operasyon ng Bagong 
Hukbong Bayan ang mga kopya ng sakdal at may 
kopya na rin nito ang mga kinauukulang pamban- 
sa at panrehiyong awtoridad para sa pormal na pro- 


sesong hudisyal at aksyong pampulis. Hinikayat ni 
Rosal na humarap sa Hukumang Bayan ang mga isi- 
nakdal at magsumite ng kani-kanilang mga pahayag 
para mapakinggan ang kanilang panig. 

Inaakusahan sina Colonel Buan at Perez ng pa- 
mumuno sa pagharang at pagdukot kina Dominado 
at Arado at bigong pagpatay kay Garachico. Pina- 
munuan ni Capilastique ang death squad na nagpa- 
tupad ng pagdukot at bigong pagpatay, dagdag pa 
nito. Sina General Narcise at Captain Marquez ay 
inaakusahan ng panunulsol at pagtakip sa krimen, 
tulad ng panunulsol nila na dukutin at paslangin 
ang marami pang ibang lider at aktibista ng ligal na 
organisasyong masa at partido. 

Kabilang sa nagbigay ng mga impormasyon at 
testimonya sa pagsakdal kina Colonel Buan at iba 
pa ay mga empleyado ng gubyerno at ilang akti- 
bong tauhan ng Philippine Army. Nasasangkot si 
Colonel Buan sa pagbubuo ng mga death squad at 
sa likidasyon ng mga pinuno ng rebolusyonaryong 
kilusan sa Panay mula nang madeploy siya sa isla. 

Si Colonel Buan ay dating prisoner of war ng 
BHB sa Mindoro sa kasong pang-eespiya at iba pang 
krimen sa digma. Pinalaya siya noong 2001 sa ba- 
tayang makatao at bilang pagmamagandang loob 
para sa negosasyong pangkapayapaan sa rehimeng 
Arroyo. Hindi niya sinuklian ng kagandahang-loob 
ang pagpapalaya sa kanya ng BHB at ng rebolusyo- 
naryong kilusan, ayon kay Rosal. ABI 

kapag dumaraan sa kanilang buki- 
rin. Nirekisa rin ng mga sundalo 
ang kanilang mga bahay, ninakaw 
ang kanilang mga produkto at pi- 
naalis sila sa kani-kanilang mga ta- 
hanan para mapagkampuhan ng 
militar ang mga ito. 

Matinding gutom at hirap ang 
kinakaharap ngayon ng mga bakwit 
dahil hindi kayang ibigay ng mga 
upisyal ng Barangay Anahao Daan 
ang kanilang mga pangangalla- 
ngan. Naiulat na 53 bata ang du- 
maranas ngayon ng grabeng pag- 
ubo, sipon, pagtatae at pananakit 
ng mata. 

Iginiit ng mga bakwit na hindi 
sila babalik sa kanilang mga bahay 
hangga't hindi umaalis ang mga 
sundalo. Ito'y sa kabila ng panawa- 
gan umano ni Col. Francisco Men- 
doza, namumuno ng nag-oopera- 
syong mga tropa ng 58th IB, na 
bumalik na sila sa kani-kanilang 
mga tahanan. Ayon sa mga bakwit, 
ayaw na nilang maulit ang isang 
pangyayari noong Mayo 2005 kung 
saan walong magsasakang sapili- 
tang pinagsilbing giya ng militar 
ang hindi na muli natagpuan. Isa 
ring magsasaka, si Jessie Bacas- 
mas, ang basta na lamang binaril 
habang nagsasakay ng mga gamit 
sa trak na may lulang mga bakwit. 
Anila, habang nagpapatuloy ang 
operasyong militar at nakapakat 
ang daan-daang tropa sa kanilang 
mga barangay ay hindi sila ligtas 
sa mga abusong militar. 

Mahigit isang buwan nang nag- 
lulunsad ng operasyong militar ang 
mga elemento ng 58th IB sa liblib 
na mga komunidad ng mga bayan 
ng Lianga, San Agustin, Tago at 
San Miguel, Surigao del Sur. Despe- 
rado itong pagtatangka ng 401st 
Infantry Brigade sa pamumuno ni 
Col. Jose Vizcarra na durugin ang 
armadong rebolusyonaryong kilu- 
san at lipulin ang BHB sa naturang 
lugar pagsapit ng 2010. ABI 

Walang katarungan sa ilalim 
ng rehimeng Arroyo 


inunita sa iba't ibang panig ng bansa nitong Disyembre 10 ang 

Pandaigdigang Araw ng Karapatang-tao. 

Sa Maynila, ipinahayag ng mahigit 2,000 katao ang kanilang 
damdamin laban sa mga paglabag sa karapatang-tao sa mga plakard 
at istrimer nila. May mga nagsuot ng mga maskarang may tig-iisang 
letrang bumubuo ng salitang “hustisya.” 

Ilang metro bago ang Malacañang ay hinarang sila ng mga pu- 
lis na may suportang dalawang trak ng bumbero. Itinuloy ng mga 
nagmamartsa ang kanilang programa sa Morayta St. sa Sampaloc. 

Ani Rep. Teodoro Casifio ng Bayan Muna, isa sa mga nagtalum- 
pati sa rali, hindi kailanman makakamtan ng mamamayang Pilipino 
ang minimithing katarungan habang nasa kapangyarihan ang rehi- 
meng Arroyo. Ayon naman kay Marie Hilao-Enriquez ng Karapatan, 
makakamtan lamang ang katarungan kung ang kasalukuyang admi- 
nistrasyon ay matatanggal sa poder. 

Naglunsad rin ng mga martsa at rali sa ibang bahagi ng bansa 
tulad ng Negros, Panay, Cebu City at Davao City. Ang maikling lak- 
bayan ng Kilusang Magbubukid ng Pilipinas (KMP)-Negros ay sina- 
lihan ng 1,500 mula sa mga alyadong organisasyon sa ilalim ng BA- 
YAN. Binasa sa pagtitipon sa plasa ng Bacolod City ang isang men- 
sahe mula kay Kasamang Luis Jalandoni, tubong-Negros na tagapa- 
ngulo ng NDFP Peace Negotiating Panel. Hinikayat ni Jalandoni ang 
pagkilos at pag-oorganisa ng libu-libong mamamayan para maka- 
pag-ipon sila ng lakas upang maipagtanggol at ipaglaban ang kara- 
patang-tao. 

Sa Panay, nagmartsa rin ang 3,600 aktibista sa Iloilo City, sa 
Roxas City, Capiz at sa Kalibo, Aklan. Tinuligsa nila ang kontra-re- 
bolusyonaryong patakaran ng gubyerno na siyang sanhi ng nagpa- 
patuloy na mga pampulitikang pamamaslang at pagdukot sa mga 
aktibista. Sa Cebu City at Davao, pinamunuan ng BAYAN at Bayan 
Muna ang mga kilos-protesta. 

Sa Mindanao, nilagdaan nina Bishop Delfin Callao ng Iglesia Fi- 
lipina Independiente, Ustadz Mohammad Tee, Ustadz Wilson Miran- 
da at Amirah Ali-Lidasan ng Suara Bangsamoro Party at iba pang 
alyadong organisasyon ang isang pahayag na bumabatikos sa “all- 
out war” ng rehimeng US-Arroyo laban sa mga rebolusyonaryong 
pwersa at mga pinagsususpetsahang base nila. Anila, sa tabing ng 
mga programang “counter-terrorism” at “counterinsurgency,” gina- 
gawang target ng mga operasyong istrayk, saywar at gawaing pani- 
niktik ang mga sibilyang komunidad ng Kristyano, Moro at Lumad. 

Ipinahayag naman ni Archbishop Angel Lagdameo, presidente 
ng Catholic Bishops Conference of the Philippines (CBCP) na mahi- 
hirapan, kundi man imposibleng makuha ng gubyernong Arroyo ang 
tiwala at respeto ng publiko dahil sa talamak na rekord nito sa 
pang-aabuso sa karapatang-tao. [AB] 


Pitong taon ng pagnanakaw 


nilabas ng Pulse Asia nitong Disyembre 11 ang resulta ng sarbey 
I kung saan sinabi ng 42% ng mga rumesponde na si Gloria Arroyo ang 
pinakakorap sa mga naging presidente ng bansa. Pinagpilian sa sar- 
bey ang mga naging presidente mula kay Ferdinand Marcos. Tinalo ni Ar- 


royo sa sarbey si Marcos na nagtala ng 35%. 


Naglabas naman ang Transpa- 
rency International ng ulat nito la- 
mang Disyembre 6 na nagsasabing 
ang Pilipinas ay nasa unang 10 sa 
listahan ng may pinakamaraming 
kaso ng suhulan sa buong mundo. 

Ang mga ulat na ito ay sumasa- 
lamin sa malalang korapsyon sa 
bansa. Sumusunod ang pinakama- 
lalaking kaso ng pangungurakot na 
kinasangkutan ni Arroyo, ng kan- 
yang pamilya at mga kroni mula 
2001: 

> Paggamit ni Arroyo sa pork 
barrel upang bilhin ang suporta ng 
mga kongresista, panunuhol niya 
nitong Oktubre ng hanggang tig- 
P500,000 sa mga gubernador, kon- 
gresista at meyor kapalit ng supor- 
ta sa pagbabasura sa pangatlong 
impeachment at pagpapabuya ng 
magastos na byahe sa Europe ng 
200 kroni at mga pamilya nila ka- 
paluit ng pagkakabasura ng im- 
peachment; 

> Paggamit ni Arroyo sa sumu- 
sunod para sa kandidatura at pan- 
daraya sa eleksyong 2004: 
$683 milyong pondo ng 
Comprehensive Agrarian 
Reform Program (mula sa 
nakaw na yaman ng mga 
Marcos), P2.9 bilyong pon- 
dong pang-agrikultura (ka- 
bilang ang P728 milyong 
fertilizer scam), P4 bilyong 
pondo ng Philhealth at P4 bil- 
yong pondo mula sa Road 
Users” Tax, at pagkakaroon ng 
P36 milyon sa bangko sa 
alyas na Jose Pidal at P200 
milyon sa prenteng Lualhati Found- 
ation; 

b Paggastos sa sumusu- 
nod para sa pandaraya sa 

eleksyong 2007: P8 bilyon pondo 
ng programang food-for-school, P1 
bilyong pondo ng Philippine Na- 
tional Oil Company at National 
Development Corporation para sa 
bogus na proyektong pagtatanim 
ng jathropa o tangan-tangan; 
> Pagtanggap ni Arroyo at ng 
mga kroni niya ng 514 milyong su- 
hol mula sa Industrias Metalurgicas 
Pescarmona Sociedad Anonima pa- 
ra sa Caliraya Power Plant: ng 514 
milyong suhol mula sa Philippine 
International Air Terminals Co. Inc. 
para sa NAIA Terminal 3: ng mil- 
yun-milyong piso mula sa jueteng: 
at naunsyaming pagtiba ng 5130 
milyon mula sa ZTE para sa kontra- 
tang national broadband network, 
> P533 milyong patong sa pre- 
syo ng konstruksyon ng Diosdado 
Macapagal Boulevard: P500 milyon 
patong sa presyo ng mga makinang 
pambilang ng boto na binili sa Me- 
ga-Pacific Corporation, pagpapalo- 
bo sa 5503 milyong kontrata ng 
North Rail Transit, at pagpapalobo 
ng gastos tungong mahigit P1 
bilyon para sa ASEAN Sum- 
mit noong Enero 2007: 
> Pagkunsinti at pa- 

kikinabang sa talamak na korap- 
syon sa militar at pulisya at sa ku- 
mikitang mga ahensya ng gubyerno 
tulad ng GSIS at PAGCOR; 
bp Patuloy na pakikipag-areglo 
sa pamilyang Marcos upang maka- 
bahagi sa kanilang nakaw na ya- 
man at pakikipagsabwatan kay 
Eduardo “Danding” Cojuangco 
hinggil sa ganap na pag-angkin ni 
Cojuangco sa 27% ng mga sapi ng 
San Miguel Corporation, 
> Pagpapahintulot sa Meralco 
na magtaas ng singil noong 2003 
kapalit ng suporta sa kandidatura 
ni Arroyo noong 2004: 
> Tangkang panunuhol sa mga 
obispo ng simbahang Katoliko, 
> Pagbibigay sa YNN Pacific 
Consortium Inc. ng karapatang bil- 
hin ang Masinloc Power Plant ng 
dahil lang sa koneksyon: 
> Pagwawaldas sa P5 bilyong 
pondo ng Office of the President at 
ang pilit na pagdaragdag sa pam- 
bansang badyet ng 2006 nang P3 
bilyon para sa Kilos Asenso Support 
Fund at P3.69 bilyon para sa Kala- 
yaan Barangay Fund na direktang 
nasa ilalim ng upisina ni Arroyo: 
> Pagkakaroon ng Malacafang 
ng kwestyunableng mga gastos na 
umaabot sa mahigit P2 bilyon at 
ng mga walang paliwanag na mil- 
yun-milyong pisong cash advances 
ng mga punong upisyal ni Arroyo, 
katulad ni National Security Advi- 
ser Norberto Gonzales, at 
> Pagbibigay ni Mike Arroyo ng 
P48 milyon sa kanyang kalaguyo at 
mga kamag-anak niyon: 
> Pagmamaniobra sa bidding sa 
pamamagitan ni Diosdado Macapa- 
gal Jr., kapatid ng presidente, pa- 
ra maibenta sa murang halagang 
53.95 bilyon (kulang pa sa kala- 
hati ng aktwal na halaga ni- 
to) ang National Transmis- 
sion Corp. sa Monte Oro 
) Grid Resources na kunek- 
/ tado sa mga kroni niyang 
sina Enriquez Razon Jr. at 
pamilya Aboitiz. ABI 

Pautang ng World Bank, 


sinuspinde 


utang para sa mga proyektong kalsada 
ng gubyerno ng Pilipinas. Ang sus- 
pensyon ay ginawa ng bangko dahil sgm 


Gana pe ng World Bank (WB) ang 5232 bilyong pa- 


sa mga iregularidad sa implementa- 
syon ng pinaglalaanang mga proyek- 
to. 

Ipinagpaliban ng pamunuan 
ng WB ang ikalawang yugto ng Na- 
tional Roads Improvement and Ma- 
nagement Program (NRIMP) ng Pi- 
lipinas habang hinihintay nito ang 
resulta ng internal na pagsisiyasat 
sa natuklasang mga katiwalian. 

Sa pagitan ng 2002 at 2006, 
dalawang malaking kontrata sa ila- 
lim ng unang yugto ng NRIMP ang 
hindi inaprubahan ng WB dahil sa 
matitingkad na palatandaan ng 
kutsabahan at sobrang pagpepre- 
syo sa tatlong bidding na isinaga- 
wa. 

Tatlong kumpanyang Tsino at 
isang lokal na kumpanya ang sang- 
kot sa maanomalyang mga kontra- 
ta. Ito ang China State Construc- 
tion Engineering Corp., China Road 
8: Bridge Corp., China Geo-engin- 
eering Corp., China Wu Yi Co. Ltd. 


at ang E.C. de Luna Construction 
Corp. 

Hindi malaman ng gubyernong 
Arroyo kung paano pagtatakpan 
ang kahiya-hiyang suspensyon ng 
pautang. Nagiging katawa-tawa tu- 
loy ang mga pahayag ng mga taga- 
pagsalita ng administrasyon. 

Nagsinungaling pa si Hermoge- 
nes Ebdane ng Department of Pub- 
lic Works and Highways na pinaim- 
bestigahan umano niya ang ma- 
anomalyang mga bidding. Pero wa- 
la naman siyang masabing detalye 


Manunulat para sa bayan, pumanaw 


umanaw noong Disyembre 5 ang manunulat na si Prop. Rene O. 

Villanueva, 53. Guro si Villanueva sa Departamento ng Filipino 
at Panitikan sa University of the Philippines. 

Nagbigay-pugay kay Villanueva ang Congress of Teachers and 


Educators for Nationalism and Democracy (CONTEND) sa UP Diliman. 

Ayon sa CONTEND-UP: ...”sa gitna ng napakaraming mga dula, 
sanaysay, pananaliksik, kwentong pambata at iba pang mga proyek- 
tong isinusulat sa pagitan ng kanyang mga gawain sa loob at labas 
ng unibersidad, naglaan siya ng espasyo sa kanyang panulat upang 
magsulat tungkol at para sa bayan.” Pumanaw man ang manunulat 
ng bayan ay maririnig pa rin ang kanyang sigaw ng pakikitunggali 
tulad nito: “Bawat ungol ng makina ay halakhak ng salarin/Ng es- 
tadong kumukutya sa konsensiyang tumututol/Sa kawalang kataru- 
ngan, kalayaang isinangla....” (“Tagulaylay ng Republika (Sa SONA 
2006)".) AB 

ng umano'y ginawang pagsisiyasat. 
Hindi rin ito tugma sa pahayag ni 
Finance Sec. Margarito Teves na 
noong Abril pa ipinagbigay-alam sa 
gubyerno ang internal na imbesti- 
gasyong isinasagawa ng WB. 

Lumalabas na ang “imbestiga- 
syon” ni Ebdane ay walang pinag- 
kaiba sa iba pang “imbestiga- 
syong” iniutos din daw ng Malaca- 
Aang ukol sa ilang iskandalong ki- 
nasasangkutan nito. Walang toto- 
ong pagsisiyasat na naganap at 
ang sinasabing mga imbestigasyon 
ay pagtatakip lamang sa sumisi- 
ngaw na baho ng katiwalian sa 
gubyernong Arroyo. 

Lalong katawa-tawa ang paha- 
yag ni Cerge Remonde, hepe ng 
Presidential Management Staff, na 
ang suspensyon ng pautang ay re- 
sulta lamang daw ng internal na 
bangayan sa hanay ng mga istap 
ng WB. 

Depensa naman ni Budget Sec. 
Rolando Andaya, hindi naman daw 
tuwirang sinabi ng WB na may ire- 
gularidad sa mga proyekto. Sa ka- 
tunayan, partikular na tinukoy sa 
isang pahayag ng WB na aktwal na 
mga iregularidad ang dahilan ng 
pagtanggi ng bangko sa dalawang 
proyektong kalsada. ABI 

Pambansang tigil-pasada 


tulad ng pagpapatawag ng dayalogo at pag-alok ng tulong na bi- 


NEO sa paghahanap ng remedyo ang rehimeng US-Arroyo 


gas para lamang hindi matuloy ang pambansang tigil-pasada na 
pinamunuan ng Pagkakaisa ng mga Tsuper at Opereytor Nationwide (PIS- 


TON) noong Disyembre 13. 


Ayon kay George San Mateo, ta- 
gapagsalita ng PISTON, ang 70% 
paralisasyon sa Metro Manila at 
90% ng kabuuang pampublikong 
transportasyon ng bansa ay pagpa- 
pakita ng pagkakaisa ng mga dray- 
ber at mamamayan sa panawagang 
ibasura ng gubyerno ang Oil Dere- 
gulation Law, alisin ang RVAT 
(Reformed Value Added Tax) at isa- 
bansa muli ang kumpanya ng Pe- 
tron. 

Maaga pa lamang noong Dis- 
yembre 13 ay nadama na ang epek- 
to ng welga sa Metro Manila. Akti- 
bong nagbigay ng suporta sa mga 
drayber ang mga kasapi ng KMU, 
Kadamay, Bayan Muna, Gabriela, 
Anakpawis, Anakbayan at iba pang 
alyadong organisasyon sa ilalim ng 
BAYAN. Dahil dito ay inutusan ng 
Malacanang ang iba't ibang ahen- 
sya ng gubyerno na magdeploy ng 


mga sasakyan sa tangkang maun- 
syami ang welga. Ipinadala rin sa 
mga “choke point” o mga “strike 
center” ang mga anti-riot police na 
armado ng matataas na kali- 
breng baril para takutin ang 
mamamayan sa “panggugu- 
lo” umanong pinaplano ng 
mga drayber at alyado 
nilang mga aktibis- 
ta. 

Sa Southern Ta- 


galog, matagumpay 
na pinamunuan 
ng STARTER 


(Southern Taga- 
log Sector Organi- 
zation) ang welga. 

Syento porsyentong naparalisa ang 
pampublikong transportasyon sa 
Camarines Norte at Sur, Albay at 
Sorsogon, ayon sa Concerned Dri- 
vers and Operators (CONDOR)-PIS- 


300 Maoistang Indian, tumakas sa 


bilangguan 


H alos 300 detenidong gerilyang Maoista ang tumakas sa bilang- 
guan ng Dantewada, Rajpur sa estado ng Chhattisgarh sa India 
noong Disyembre 17. Bago mangyari ito, nagkaroon umano ng mga 
pag-aaway ang mga bilanggo. Nang malihis ang atensyon ng mga 
bantay, dinumog nila ang mga ito. Dala-dala ng mga nakatakas na 
299 sa kabuuang 377 bilanggo ang mga armas ng mga bantay. 
Dalawang araw bago ito, sinalakay ng isang yunit gerilya ang 
isang istasyon ng pulis sa Vishrampuri, Bastar sa estado ng Chhat- 
tisgarh. Armado ng AK-47 at mga eksplosibo, pinasabugan nila ang 
istasyon ng pulisya. Isang rebolber ng assistant sub-inspector at li- 
mang batuta lamang ang kanilang nasamsam sa anim na pulis na 
namatay sa labanan. Ang dahilan nito, ayon sa ulat ng Maoist Revo- 
lution, ay ang pagkumpiska ng estado sa silangang India sa mga ar- 
mas ng mga pulis sa ilang dosenang detatsment bunsod ng sunud- 
sunod na mga operasyong disarma ng mga gerilyang Maoista. ABI 

TON-Bikol. Sumali rin ang mga ka- 
sapi ng Metro-Baguio PISTON sa 
Northern Luzon. 

Sa Panay, mahigit 95% parali- 
sado ang pampublikong transporta- 
syon sa Iloilo City at mga prubin- 
sya ng Iloilo, Aklan at Capiz noong 
Disyembre 12 at 13. Ayon sa Iloilo 
City Alliance Drivers” Association at 
PISTON-Panay, dapat talaga silang 
lumahok sa welga dahil ang isang 
ordinaryong drayber ay gumagastos 
ng humigit-kumulang ng P700 
sa langis; P500 “boundary” 
sa may-ari ng dyip; at P150 
sa pagkain habang 
pumapasada. Bukod 
pa ito sa mga multa 
at bayad sa mga 
paglabag sa trapi- 
ko. Sa P1,500 na 
karaniwang kita ay 
P80 kada araw na 
lamang ang nati- 
tira sa isang dray- 
ber. 

Sa Bacolod City, Negros Occi- 
dental, umabot sa 96% ang tigil- 
pasada ng 7,000 yunit ng UNDOC 
(United Negros Drivers and Opera- 
tors Center) at FEBACDA (Federa- 
tion of Bacolod City Drivers Asso- 
ciation) noong Disyembre 13 at 14. 
Dahil dito ay naapektuhan ang 
pang-ekonomya at pampulitikang 
aktibidad ng karatig na mga lunsod 
ng Silay at Talisay. 

Ayon naman sa TRANSMISSION, 
TIRES at STAREX (Solidarity of 
Transport Alliance in Region X), pa- 
wang mga alyado ng PISTON, mahi- 
git 95% ng pampublikong transpor- 
tasyon ang naparalisa sa Davao 
City, Compostela Valley, Davao 
Oriental, General Santos, Cagayan 
de Oro, Iligan at iba pang lunsod 
ng Northern Mindanao. 

Sa Koronadal City sa Cotabato, 
namigay ng mga polyeto sa mga 
terminal ng mga sasakyang publiko 
ang mga kasapi ng Bag-ong Alyan- 
sa sa mga Kabus nga Opereytor ug 
Drayber. AB) 

Gapiin ang Oplan 
Bantay Laya at ang 


unang Oplan Bantay Laya (OBL), ipinanga- 

landakan ng rehimeng US-Arroyo at ng Armed 
Forces of the Philippines (AFP) na matagum- 
pay ang kanilang limang-taong kontra-rebo- Æ 
lusyonaryong Internal Security Operations WE 
Plan. Nang simulan naman ang OBL 2 noong 
Enero, paulit-ulit na itinambol ng mga 
pasistang upisyal na “mapagpasyang “mg 
malilipol ang mga rebolusyonaryong 
pwersa pagsapit ng 2010.” 

Ngunit Oktubre 2007 pa lamang, 
nabunyag sa publiko ang isang sik- A 
retong dokumento ng AFP na g" 
nagsasabing imposibleng ma- 
kamit ang target ng OBL 2. 
Isinasaad ng dokumen- 
tong ito na bigo maging 
ang OBL 2 sa target nitong madurog ang 12 
larangang gerilya ngayong taon. 

Tulad ng lahat ng naunang kontra-rebo- 
lusyonaryong plano ng reaksyunar- 
yong papet na estado, tiyak na 
mabibigo ang di makatarungan, 
malupit, mapangwasak at kontra-mama- 
mayang OBL 2. Ipinakikita ito ng kongkre- 
tong karanasan sa iba't ibang larangang ge- 
rilya. Nahihibang ang rehimeng US-Arroyo na magaga- 


S a pagwawakas noong katapusan ng 2006 ng 


Mga tampok sa Bigo ang OBL 2 sa 15 armas, nasamsam Pitong taon ng 
. . Northeastern ng BHB sa Bukidnon pagnanakaw 
Isyung ito... Mindanao PAHINA 3 PAHINA 6 PAHINA 10 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


